## lav4e

# РЕПУБЛИКА БЪЛГАРИЯ

# Министерство на земеделието, храните и горите

**Областна дирекция “Земеделие”- гр. Бургас**

**РЕГИОНАЛЕН КОНКУРС ЗА ДЕТСКА РИСУНКА НА ТЕМА**

 **“ЗЕМЯТА, ПЧЕЛИТЕ И ХОРАТА“**,

посветен на Международния ден на Земята- 22 април.



**За четвърта поредна година идеята** на ОД“ Земеделие“ Бургас, Община Бургас, и Пчеларско сдружение“ Бургас“, посветена на Деня на Земята, продължава.

**22** април е ден, в който ние хората трябва да се замислим за значимостите, за това как ние зависим от Земята и как бъдещето на Земята зависи от самите нас.

**Целта** на четвъртия, пореден Конкурс е да бъдат оценени и наградени участниците в конкурса за детска рисунка на тема „ЗЕМЯТА, ПЧЕЛИТЕ и ХОРАТА“, да бъдат провокирани към толерантност, толерантност и загриженост към природата и пчелите, към пчелите и хората, към самите нас- хората.

**РЕГЛАМЕНТ НА КОНКУРСА:**

**Тематичен обхват**: *„ЗЕМЯТА, ПЧЕЛИТЕ И ХОРАТА и добрият пример“.* **Жанров обхват:** В конкурса могат да участват творби на живописта и графиката /рисунка, карикатура/ и фотографията;

**Материали и техники:** По избор.

**УЧАСТНИЦИ:**

**Раздел „ДЕТСКИ РИСУНКИ“:**

* Іва група – Деца от детски градини и предучилищна възраст;
* ІIра група – Ученици 1 – 4 клас;
* ІІIта - Ученици 5- 7 клас;
* ІVта - Ученици след 7 клас.

**Раздел „ФОТОГРАФИИ“: Деца и възрастни без възрастови ограничения;**

**РАЗМЕРИ:**

**На рисунките:** 35/50см., с изписани имената, училището и класа, както и телефонен номер на участника, на гърба на творбата.

**На фотографиите:** 35/50см., с изписани имената на автора, както и телефонен номер на участника на гърба на творбата (ако са разпечатани). В случай, че се изпращат по емайл: фотографиите да са с размер до 10 MB.

**ПРЕДСТАВЯНЕ НА ТВОРБИТЕ:**

**Срок до:** 10.04.2020 г.;

**Адрес за представяне/изпращане на рисунките:**

Галерия на Дружеството на бургаските художници- ул. „Александровска“ № 22; или

ОД “Земеделие“ – Бургас, ул. „Иван Шишман“ № 8, ет. 1 , офис № 8, в часовете от 10.30 до 17.00 часа.

**Адрес за представяне/изпращане на фотографиите:** **sdruzhenie@pchelar.net** или Галерия на Дружеството на бургаските художници ул. „Александровска“ № 22; или ОД “Земеделие“ – Бургас, ул. „Иван Шишман“ № 8, ет. 1 , офис № 8, в часовете от 10.30 до 17.00 часа.

**ОТКРИВАНЕ НА ИЗЛОЖБАТА:** 22.04.2019 г.; 18.00 часа в галерията на художниците на улица „ Александровска „ 22, гр. Бургас;

**КОМПЕТЕНТНО ЖУРИ**:

* Доц. Димо Колибаров – зам . директор на филиал Бургас на НХГ;
* Г-н Добрин Вътев - председател на Дружеството на бургаските художници.
* Г-н Георги Динев – директор на БХГ „ Петко Задгорски“.

**НАГРАДЕН ФОНД**: 4 купи за отличените творби за всяка от възрастовите групи, сертификати, медали за „пазител на пчелите, земята и хората“, Двадесет от най – добрите, получили най – висока оценка, рисунки, от всяка група, ще бъдат изложени в галерията на Дружеството на бургаските художници ; ул. „Александровска „ № 22, в дните от 22 до 28 април с работното време на галерията.

В същият период, в един от дните от 22 до 28 април, **на тематичния**  ДЕТСКИ КЪТ **изграден със средства от** ТРЕТИЯ КОНКУРС за детска рисунка на тема: „ Земята, пчелите и хората“- 2019 г., ще организираме информационен, демонстрационен

***ДЕН НА ОТВОРЕНИЯ КОШЕР.***

Тематичната насока е децата да живеят с грижа за природата и *природосъобразно*. А възможността децата да се запознаят с пчеларските практики и умения, с живота на пчелите, е уникална сама по себе си и надяваме се да допринесе за повече толерантност и загриженост към Земята, Пчелите и Хората.